Source: https://baschet.ro/liga-nationala-de-baschet-masculin/stiri/echipele-care-au-produs-surprize-in-cupa-romaniei-se-confrunta-in-liga-nationala-de-baschet-masculin
Timestamp: 2019-12-06 03:51:47+00:00

Document:
Echipele care au produs surprize în Cupa României se confruntă în Liga Națională de Baschet Masculin - Baschet.ro powered by TotalBaschet
Echipele care au produs surprize în Cupa României se confruntă în Liga Națională de Baschet Masculin
Etapa a 8-a din GVB a Ligii Naționale de Baschet Masculin pune față în față două echipe care vin după victorii mari în Cupa României. CSM Focșani 2007 primește vizita lui CSM Mediaș, într-un meci programat luni, 2 noiembrie, cu începere de la ora 17:00.
CSM Focșani 2007 a învins pe BCM U Pitești la mijlocul săptămânii în Cupa României cu scorul de 88-84, într-un meci desfășurat în Vrancea. Donovan Smith a făcut un meci mare, încheiat cu 31 de puncte, 12 recuperări și 37 la eficiență. Akim Mitchell a avut o prestație senzațională la rândul său, cu 25 de puncte, 5 recuperări și 2 pase decisive.
CSM Mediaș a învins la rând ei o echipă din GVA în turul doi din Cupa României. Formația de pe Târnava Mare a trecut cu scorul de 84-79 de Dinamo Știința București. Jacob Gibson a fost omul meciului cu 23 de puncte, 5 recuperări și 5 pase decisive. Titus Nicoară a terminat în double-double, 18 puncte și 13 recuperări, plus 4 pase decisive.
CSM Focșani și CSM Mediaș sunt două echipe care vizează încheierea în top 4 la finalul GVB. Echipa din Vrancea ocupă chiar poziția a 4-a în clasament cu 4 victorii și 3 înfrângeri, în timp ce medieșenii se află pe trei cu 6 victorii și o înfrângere dar și cu un meci mai puțin decât CSM Galați, echipă care se află pe poziția secundă cu un record de 6-1.
În meciul tur de la Mediaș, formația gazdă s-a impus destul de clar, scor 96-81. Titus Nicoară impresiona cu 26 de puncte, 10 recuperări și 4 pase decisive.
Partida de la Focșani va fi arbitrată de o brigadă formată din Dragoș Nicolae, Matei Bănică și Andrei Bădilă.
CSM Mediaș :
Va rog frumos sa modificati la Galati! Recordul este 6-2 nu 6-1 cum ati scris, multumesc! Galatiul este pe locul 2 doar din cauza ca avem un meci in minus, daca o sa invingem maine vom urca pe locul 2, hai Medias!
cu 4 zile în urmă (01.12.2019) Raspunde

References: CSM 
 CSM 

CSM 

CSM 

CSM 
 CSM 
 CSM 

CSM